**Humán munkaközösség véleményezése a Komáromi Petőfi Sándor Általános Iskola igazgatói munkakörének betöltéséről**

Molnár Csabáné

Pályázatából megtudhattuk, hogy intézményünk alkalmazottja már több évtizede. Az iskolához szoros családi kötelékek is fűzik, melyek egészen az iskola kezdetéig vezethetők vissza. Az elmúlt 15 év intézményvezető-helyettesi pozíciójának és több évtizedes szakmai gyakorlatának köszönhetően jó rálátással bír az intézményben folyó nevelő – és oktatómunkáról.

A pályázatában megjelenített, az intézményre vonatkozó adatok arról árulkodnak, hogy jól ismeri iskolánk minden területét. Vezetési programja mindenre kiterjedő.

A jövőre irányuló vezetői tennivalókkal reálisan rávilágít arra, hogy mely területeken van szükség odafigyelésre, változtatásra. A városban működő számos kapcsolatának köszönhetően reálisan látja iskolánk jövőbeni fejlődési lehetőségeit.

A különös bánásmódot igénylő, valamint a tanulási problémákkal küzdő tanulók fejlesztésének területén tudást gyűjtött, majd szakmai tapasztalatot szerzett, ezen a területen sokat tett idáig is intézményünk tanulói érdekében. Pályázatában hangsúlyozza a kompetenciafejlesztés magasabb színvonalra emelését, melyben erősödnünk kell.

Nyitott a kor igényeihez illeszkedő újításokra anélkül, hogy az iskolai hagyományok sérülnének.

Pozitív ötletnek tartjuk a német nyelv szakköri, majd igény szerinti bevezetését, dráma foglalkozások beépítését az iskola „arculatába”.

2017. április 25. Szabó Dóra

 humán mk. vezető

**Humán munkaközösség véleményezése a Komáromi Petőfi Sándor Általános Iskola igazgatói munkakörének betöltéséről**

Takács Miklós

A pályázó pedagógiai-szakmai értelemben nagymértékű háttértudásról ad tanúbizonyságot. Általánosságban ismeri a vezetői tevékenység minden területét, tisztában van az intézményvezetők feladatkörével, az oktató-nevelőmunkát végző intézmények jobbításának lehetőségeivel.

Takács Miklós valamivel több, mint fél éve ismeri a Petőfi Sándor Általános Iskolát, igyekezett az intézmény szokásait, programját megismerni, a munkatársakkal jó kapcsolatot kialakítani. Az iskola helyzetelemzéséről kevés szó esik, ez vélhetően az intézményben eltöltött rövid időnek is köszönhető.

A jövőképét, valamint a megvalósításra váró programjai között említi:

* mindenkori két osztály elérése évfolyamonként
* tornacsarnok építése
* egész napos iskola bevezetése
* nyelvi képzés, drámapedagógia.

2017. április 25. Szabó Dóra

 humán mk. vezető